21.4.2022
ET
Euroopa Liidu Teataja
L 119/7
(19)
Ühendkuningriigi ja Ameerika Ühendriikide veterinaarasutused kehtestasid asjaomaste ettevõtete ümber 10 km raadiusega kontrolltsooni ning rakendasid lindude kõrge patogeensusega gripi tõrjeks ja leviku piiramiseks hädatapmist.
(20)
Kanada, Ühendkuningriik ja Ameerika Ühendriigid esitasid komisjonile oma territooriumi epidemioloogilise olukorra kohta teavet, milles nad kirjeldasid ka meetmeid, mida nad on võtnud lindude kõrge patogeensusega gripi edasise leviku ärahoidmiseks.
Komisjon on seda teavet hinnanud.
Kõnealuse hinnangu alusel ja liidu loomatervise staatuse kaitsmiseks ei tohiks Kanada, Ühendkuningriigi ja Ameerika Ühendriikide veterinaarasutuste poolt lindude kõrge patogeensusega gripi hiljutiste puhangute tõttu kehtestatud piirangutsoonidest kodulindude, kodulindude paljundusmaterjali ning kodulindude ja uluklindude värske liha saadetiste liitu toomist enam lubada.
(21)
Lisaks on Ühendkuningriik esitanud ajakohastatud teabe epidemioloogilise olukorra kohta oma territooriumil seoses lindude kõrge patogeensusega gripi puhanguga, mis leidis kinnitust 3. detsembril 2021 Ühendkuningriigis Šotimaal Dumfries and Galloway tervikomavalitsuses Dumfriesshire’i krahvkonnas Gretna lähedal asuvas linnukasvatuset­ tevõttes.
Ühendkuningriik esitas ka teavet meetmete kohta, mida ta on võtnud kõnealuse taudi edasise leviku tõkestamiseks.
Ühendkuningriik rakendas lindude kõrge patogeensusega gripi puhangu järgselt kõnealuse taudi tõrjeks ja leviku piiramiseks hädatapmist.
Lisaks sellele on Ühendkuningriik lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvas nakkusest tabandunud ettevõttes.
(22)
Komisjon hindas Ühendkuningriigi esitatud teavet ja jõudis järeldusele, et kõrge patogeensusega linnugripi puhangud Ühendkuningriigis Šotimaal Dumfries and Galloway tervikomavalitsuses Dumfriesshire’i krahvkonnas Gretna lähedal, Ühendkuningriigis Inglismaal Põhja-Yorkshire’i krahvkonnas Richmondshire’i omavalitsusüksuses Richmondi lähedal, Ühendkuningriigis Šotimaal Dumfries and Galloway tervikomavalitsuses Dumfriesshire’i krahvkonnas Annani lähedal, Ühendkuningriigis Inglismaal Herefordshire’i krahvkonnas Hereford and South Herefordshire’i omavalitsusüksuses Cliffordi lähedal ning Ühendkuningriigis Inglismaal Cumbria krahvkonnas Allerdale’i omavalitsuses Aspatria lähedal asuvates linnukasvatusettevõtetes on likvideeritud ning et linnukasvatus­ saaduste toomine liitu Ühendkuningriigi piirkondadest, kust linnukasvatussaaduste toomine liitu oli kõnealuse puhangu tõttu peatatud, ei kujuta endast enam ohtu.
(23)
Seetõttu tuleks rakendusmääruse (EL) 2021/404 V ja XIV lisa vastavalt muuta.
(24)
Võttes arvesse lindude kõrge patogeensusega gripi praegust epidemioloogilist olukorda Kanadas, Ühendkuningriigis ja Ameerika Ühendriikides ning selle taudi liitu sissetoomise suurt ohtu, peaksid käesoleva määrusega rakendusmäärusesse (EL) 2021/404 tehtavad muudatused jõustuma kiiremas korras.
(25)
Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 Rakendusmääruse (EL) 2021/404 V ja XIV lisa muudetakse vastavalt käesoleva määruse lisale.
Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas.